projecte-aina/catalan_government_crawling huggingface dataset:
La participació o implicació ciutadana és la incorporació, de forma transparent i ordenada, de les persones i la societat civil a la presa de decisions públiques, per tal d'apoderar-les.
Juntament amb la transparència i l'obertura de dades, conforma el govern obert, una nova forma de governar que transforma la relació entre els ciutadans i les administracions.
La participació ciutadana ens permet obtenir unes relacions transparents entre l'Administració i la ciutadania, i implicar la societat civil en els objectius col·lectius.
Amb la participació ciutadana deliberem, estructuradament, sobre qüestions d'importància estratègica relacionades amb les polítiques i els serveis públics.
Així, la presa de decisions que afecten la gestió pública es veu enriquida per la visió dels ciutadans mateixos, tant a títol individual com a títol col·lectiu.
La participació ciutadana i el govern obert serveixen per a una millor governança.
La participació ciutadana serveix perquè les persones que ho vulguin puguin col·laborar en l'elaboració, el seguiment i l'avaluació de les polítiques públiques del govern de la Generalitat de Catalunya.
A la majoria de països del món, tant les legislacions com els processos institucionals estan mancats d'una perspectiva de gènere: això és extensible a les polítiques públiques i, per tant, també a les polítiques de dades obertes sobre la desigualtat de gènere.
La Direcció General de Transparència i Dades obertes ha encarregat un informe que prioritza quines dades amb perspectiva de gènere ha d'obrir l'Administració per enriquir les polítiques públiques.
El Pla de Govern 2018 marca 4 línies d'acció estratègiques per obtenir dades que continguin informació sobre sexe i gènere a Catalunya, amb l'objectiu de facilitar el disseny, la implementació, millora i seguiment de les polítiques de gènere.
En aquest context, la Direcció General de Transparència i Dades Obertes ha encarregat l'elaboració d'un informe tècnic al grup d'expertes Liquen Data Lab per la identificació de les dades que s'han d'oferir en format obert des de l'Administració pública.
Aquest informe té dos objectius finals: evidenciar adequadament les diferències i les desigualtats de la situació de les dones, i, sobretot ajudar a definir polítiques públiques correctives.
Proposta d'obertura de dades amb perspectiva de gènere prioritàries per a l'Administració
Per identificar aquests conjunts de dades s'han utilitzat diferents metodologies, entre els quals uns grups d'experts i l'anàlisi de situacions de desigualtat per raons de gènere actualment a la societat.
L'objectiu principal és poder disposar d'una proposta prioritzada amb perspectiva de gènere sobre els conjunts de dades obertes que hauria de disposar l'Administració de la Generalitat de Catalunya, i que permetin proveir els principals indicadors d'anàlisi situacionals de la desigualat de gènere per al foment d'una societat enfortida democràticament, lliure i justa i per una governança compartida.
Com a resultat, avui disposem d'un seguit d'indicadors que es consideren rellevants per obtenir dades que facilitin la implementació, millora i la facilitació del seguiment de les polítiques de gènere que s'articulen i decideixen des de l'Administració.
Aquesta proposta d'indicadors es divideixen en 5 eixos:
09:00 Recepció i registre de participants
Joana Barbany - Directora general de Societat Digital, Generalitat de Catalunya
Michael Donaldson - Comissionat d'Innovació Digital, Administració Electrònica i Bon Govern, Ajuntament de Barcelona
Angels Fitó - Vicerectora de Competitivitat i Ocupabilitat, UOC
09:45 Conferència inspiradora: Future Jobs Finder.
Una aproximació Europea a les competències digitals
Achilles Kameas - President Associació Europea de telecentres (All digital).
El cas d'una aplicació a nivell europeu: els telecentres
11:30 Els nous continguts de l'ACTIC i el Mapa de competències digitals
Montse Guitert - Directora del programa de Competències Digitals de Psicologia i Ciències de l'Educació, UOC
Sara Díaz - Directora de Formació i Innovació del Cibernàrium, Barcelona Activa
Ricard Faura - Cap del Servei d'inclusió i Capacitació Digital.
Departament de Polítiques Digitals i Administració Pública, Generalitat de Catalunya
12:00 Taula rodona: Diferents visions dels usos presents i futurs de les competències digitals:
Anna Fornés - Directora, Fundació Factor Humà
Ana Albalat - Sub-directora general de Recerca i Cultura Digital del Departament d'Educació, Generalitat de Catalunya
Moderada per: Miquel Angel Prats - Professor titular de tecnologia educativa, FPCEE Banquerna-URL
13:00 Conclusions: Les competències digitals per una ciutadania digital
Presentació de casos i eines vinculades a l'avaluació i acreditació de les competències digitals
Sala Xarxa: Perfils professionals digitals Ikanos del teu equip innovador.
Ana Isabel Vitórica - Direcció d'Empredenoria, Innovació i Societat de la Informació, Govern Basc
Laia Muñoz - Coordinadora de gestió de l'ACTIC, Secretaria de Polítiques Digitals, Generalitat de Catalunya
Francesc Rambla - Servei d'Inclusió i Capacitació Digital, Secretaria de Polítiques Digitals, Generalitat de Catalunya
Auditori: Les competències de l'empleat públic digital
Ester Manzano - Directora General d'Administració Digital, Generalitat de Catalunya
Auditori: Exemple d'aplicació de les competències digitals a la formació tecnològica
Iban Garcia - Responsable Serveis de Formació, Barcelona Activa
Sala Nucli: Competències digitals de professionals de sectors no tecnològics i de persones que busquen feina
Sistema de desenvolupament de competències digitals basat en DigCom
Christian Moreno - Expert en alfabetització digital, AUPEX
Guillem Porres - Tècnic de l'Àrea Socioeducativa i d'e-Incluisó, Fundación Esplai
El Congrés de competències digitals, eines per a una ciutadania digital és una iniciativa del Departament de Polítiques Digitals i Administració Pública de la Generalitat de Catalunya, Barcelona Activa i Universitat Oberta de Catalunya amb la col·laboració de la Fundació Mobile World Capital Barcelona, que té l'objectiu de promoure la participació activa de la ciutadania a la societat digital.
Ser actius a la societat digital requereix ser digitalment competents.
El marc europeu de competència digital, també conegut com DigComp, ha esdevingut una referència per a la competència digital dels ciutadans de manera que, avui en dia, ser digitalment competent implica desenvolupar competències a totes les àrees de DigComp.
Els participants al congrés debatran sobre diversos aspectes de la competència digital: els marcs de referència, la formació, l'avaluació i la certificació; i com aquests contribueixen al desenvolupament d'una ciutadania apoderada digitalment.
El Congrés de competències digitals se celebrarà el proper 4 de desembre al Cibernàrium de Barcelona.
ADVERTIMENT IMPORTANT: El Servei d'Inclusió i Capacitació Digital no es fa responsable d'aquests continguts formatius pel que fa al grau d'actualització, el grau d'adequació als continguts competencials, la qualitat pedagògica o d'estil, o qualsevol altra consideració
Repositori de continguts modulars de suport a l'ACTIC (nivells 1 i 2), elaborats el 2009 pel Citilab Cornellà.
Publicacions Altaria publica els primers llibres de text amb contingut basat en l'ACTIC
Material formatiu per l'ACTIC desenvolupat pel Departament d'Ensenyament de la Generalitat de Catalunya
Oferta de formació gratuïta corresponent al nivell 1, que no inclou tutoria ni exercicis
Posem a la vostra disposició en aquesta secció els llocs web on podreu trobar tot tipus d'activitats formatives relacionades amb l'ACTIC.
Competències bàsiques en TIC per a la formació de persones adultes.
Cursos presencials impartits als centres de formació de persones adultes del Departament d'Ensenyament de la Generalitat de Catalunya
Important: els certificats dels cursos COMPETIC 1, 2 i 3, obtinguts si se superen favorablement aquests cursos, es consideren oficialment equivalents als de l'ACTIC.
A més, posem també a la vostra disposició en aquest apartat dos llistats on podreu trobar informació sobre els cursos de formació relacionats amb l'ACTIC, que s'imparteixen tant en centres col·laboradors de l'ACTIC com en centres de la xarxa Punt TIC.
També posem a la vostra disposició enllaços a espais de d'aprenentatge electrònic basats en continguts de l'ACTIC.
El 25 de febrer de 2019, l'accés a la zona privada de l'ACTIC es va adaptar al nou sistema integrador de serveis d'identitat digital de Catalunya, VÀlid, de manera que tots els ciutadans poden accedir identificant-se amb qualsevol de les opcions disponibles per aquest servei: idCAT Mòbil, Cl PIN o certificat digital personal.
Podeu trobar més informació sobre VÀlid al web de l'AOC.
Un cop hagueu realitzat la inscripció de nou aspirant necessitareu un d'aquests sistemes per accedir a la zona privada.
Si bé qualsevol dels sistemes admesos per VÀlid es poden utilitzar per accedir a l'ACTIC, recomanem que es faci servir l' idCAT Mòbil (podeu realitzar l'alta directament al lloc web d'idCatMobil ) o, alternativament, Cl PIN.
Posterioment heu d'escollir el tipus d'accés mitjançant una de les següents opcions.
Si encara no us heu donat d'alta al servei de l'ACTIC, podeu accedir a la inscripció d'aspirant mitjançant aquest enllaç.
L'accés per a la ciutadania i els centres col·laboradors el podeu realitzar mitjançant l'integrador de serveis d'identitat digital de Catalunya VÀlid, plataforma del Consorci d'Administració Oberta de Catalunya.
L'accés per a les persones treballadores de la Generalitat de Catalunya es pot realitzar mitjançant la plataforma de Gestió d'Identitats i Control d'Accés als Recursos corporatiu (GICAR).
Abans d'omplir el formulari de sol·licitud, cal que tingueu preparada la memòria en format digital (màxim 2 MB) que se us demanarà de carregar quan acabeu d'omplir-lo.
Tingueu present que el formulari i la memòria s'envien simultàniament.
Podeu trobar un seguit de documentació d'interés per al centre col·laborador accedint a la descàrrega de documentació.
També caldrà que aneu preparant la documentació administrativa que haureu de fer arribar per mitjans electrònics (article 14.2 de la Llei 39/2015) a l'oficina de gestió, atès que ho haureu de fer dins d'un termini de deu dies hàbils.
El detall d'aquesta documentació el trobareu a l'enllaç de tràmit d'autorització.
El termini per resoldre la sol·licitud d'autorització és de sis mesos, comptadors des de la data de recepció que figura a la pàgina de la zona privada on queda constància de la presentació de la sol·licitud.
Si un cop transcorregut aquest termini no s'ha dictat una resolució expressa, podeu considerar desestimada la sol·licitud.
Descàrrega de documentació per als centres col·laboradors de l'ACTIC.
Accés al tràmit d'autorització de centre col·laborador de l'ACTIC
Mitjançant el següent formulari podeu realitzar l'alta de nou aspirant al sistema de l' ACTIC proporcionant el vostre número de document i un correu electrònic vàlid.
Recordeu que un cop d'alta haureu d'accedir a la zona privada en un termini de 24 hores, en cas contrari s'entendrà l'alta com un error i aquesta serà esborrada.
L'oficina de gestió de l'ACTIC es limita a consultar als òrgans competents la veracitat de la situació declarada.
Per tant, al·legar una situació que sigui motiu d'exempció o bonificació sense estar inscrit/a en el registre competent comporta una pèrdua de temps per a l'interessat, la qual no obtindrà el benefici fiscal si no presenta el document acreditatiu corresponent.
Volem esmentar especialment els supòsits següents:
Família monoparental: cal estar en possessió del títol de família monoparental, de categoria general o especial, expedit pel Departament de Treball, Afers Socials i Famílies.
Si és així, aquest Departament ens ho confirmarà.
Si no, la resposta serà necessàriament negativa.
Atur: l'aspirant ha de tenir la inscripció activa en una oficina de treball de la Generalitat de Catalunya.
Si l'interessat no s'ha inscrit o no ha renovat la inscripció en el termini normativament establert, la resposta a la consulta telemàtica que fa l'oficina de gestió serà negativa.
Després d'acceptar el pagament, es genera un càrrec a la targeta bancària amb què s'ha fet.
L'aspirant es troba en aquest moment a la passarel·la de pagament de l'entitat Redsys, no en l'aplicació de gestió de l'ACTIC.
Per sortir de la passarel·la i tornar a l'aplicació de l'ACTIC, cal clicar el botó Continuar.
D'aquesta manera queda registrat el pagament en la nostra base de dades i l'aplicació efectua el canvi d'estat de l'expedient: de pendent de pagament a pendent de reserva.
Si no es fa el clic esmentat, l'aspirant continua en la situació de pendent de pagament, encara que aquest s'hagi fet.
La Direcció General de Societat Digital i, per tant, el Servei d'Inclusió i Capacitació Digital, encarregat de gestionar l'ACTIC, estan ubicats des de setembre de 2010 al polígon Pedrosa /districte econòmic de l'Hospitalet de Llobregat; concretament al carrer Salvador Espriu, 45-51 (CP 08908).
Preparació ACTIC [URL] és una oferta d'aprenentatge electrònic basada en els continguts de l'ACTIC.
Un cop ens haguem enregistrat al seu web podrem accedir a una prova de nivell gratuïta basada en el nivell 1, posteriorment tindrem accés als cursos de formació que ofereixen amb o sense tutoria, en funció de la modalitat escollida.
El material de nivell 1 sense exercicis i sense tutoria és gratuït.
Per obtenir més informació accediu al web de Preparació ACTIC.
Preparació ACTIC a EMFO de preparacioactic.cat.
El material està actualitzat segons els continguts de l'ACTIC aprovats el 2016.
L'elaboració i el manteniment d'aquests materials són responsabilitat del Departament d'Ensenyament.
L'Oficina Gestora de l'ACTIC no pot atendre les demandes d'aclariment ni les incidències que es produeixin en relació amb aquests continguts.
En aquests casos, us haureu de posar en contacte amb el Departament d'Ensenyament mitjançant l'adreça [EMAIL]
Per accedir al nivell 3 la persona interessada ha d'estar en possessió del certificat mitjà, ja que el nivell 3 és una especialització i només s'hi acredita una part de les competències.
És per això que el Decret regulador preveu aquest requisit per tal d'acreditar totes les competències.
El certificat d'aquest nivell acredita un domini avançat de les tecnologies de la informació i la comunicació respecte, com a mínim, dues de les competències que la persona interessada ha de triar entre les competències C4 a la C8.
Les podeu consultar a l'apartat Competències, nivells i certificats d'aquest portal.
Si no en té cap d'aprovada, l'aspirant s'haurà d'examinar com a mínim de dues competències.
L'aspirant es pot avaluar, si ho desitja, de les cinc competències, fent una sola sol·licitud i un únic pagament de la taxa.
La prova d'avaluació corresponent al nivell 3 es farà en una o en dues sessions, en funció del nombre de competències de què l'aspirant vulgui avaluar-se.
Si no té cap competència aprovada, en la primera sessió l'aspirant haurà d'avaluar-se de 2 competències com a mínim.
Cada sessió consisteix en 1, 2 o 3 blocs d'activitats, relatius respectivament a cadascuna de les competències que s'avaluen en la sessió (cada bloc d'activitats té una durada màxima de 35 minuts).
Si l'aspirant obté el resultat d'apte/a en una única competència el resultat serà vàlid fins que no s'actualitzin els continguts d'aquesta competència.
Quan obtingui el resultat d'apte/a en una altra competència podrà descarregar-se el certificat del nivell 3.
Ara bé, quan s'aprovi una actualització dels continguts competencials de l'ACTIC, les persones que s'hagin acreditat amb anterioritat podran inscriure's a una nova prova amb l'objectiu d'obtenir un certificat que acrediti l'assoliment dels continguts competencials actualitzats.
El termini per a realitzar el pagament de la taxa és d'un mes comptat des de la data de presentació de la sol·licitud d'acreditació.
En el cas dels nivells 1 i 2, el termini per realitzar la prova d'acreditació és de tres mesos comptats des de la data de pagament de la taxa o, en cas d'exempció o bonificació, des de la data d'autorització d'aquesta.
En el cas del nivell 3, aquest termini és per realitzar la primera sessió de la prova; si l'aspirant es presenta a una segona sessió, disposarà d'uns altres tres mesos, comptats a partir de la data de la primera sessió (més informació a " La prova del nivell 3 es fa en diferents sessions?" ) Recordem a més que els canvis en les dates de reserva de lloc, dia i hora només es podran fer fins a 8 dies abans del dia reservat per fer la prova.
La verificació es pot fer mitjançant la signatura electrònica del certificat i també a través del portal, apartat Serveis ACTIC, opció " comprovació del certificat " i introduint el número de registre i el número de document identificador del titular (DNI, NIE o passaport).
El text referent a la validesa de la signatura surt en la llengua del lector de PDF (Adobe Reader, normalment), ja que aquesta aplicació és la que comprova la validesa del certificat digital.
Et pots descarregar l'aplicació Adobe Reader en català a http://get.adobe.com/reader/otherversions/
Les proves es fan en centres col·laboradors autoritzats per la Generalitat i distribuïts per tot el territori de Catalunya per facilitar l'accés de la ciutadania a l'ACTIC.
La persona interessada pot reservar el lloc, la data i l'hora per realitzar la prova d'avaluació a través del portal ACTIC.
No hi ha convocatòries per a fer la prova d'avaluació.
En qualsevol moment la persona interessada pot inscriure's a la prova i escollir lloc, dia i hora per fer-la.
L'objecte de l'avaluació és valorar la competència digital i no els coneixements estrictament basats en productes concrets.
Per aquesta raó les preguntes no estan vinculades a cap programari específic.
La prova consisteix a resoldre en un temps concret un conjunt d'activitats sobre diversos temes que el sistema determina aleatòriament.
Per conèixer el funcionament de la prova, a l'angle superior dret de la pàgina principal del portal ACTIC trobareu, a la caixa de "El més consultat", l'enllaç a la guia de la prova.
La persona interessada que no superi la prova d'avaluació no s'hi podrà tornar a presentar, amb independència del nivell triat, fins que no hagi transcorregut un termini mínim d'un mes comptat des de la data de la realització.
La persona aspirant ha d'estar donada d'alta com a usuària al portal.
Pot fer-ho mitjançant l'opció Inscripció d'aspirant del portal ACTIC ( http://actic.gencat.cat ) i confirmar-ho en 24 h.
Aquest tràmit només s'ha de fer un cop.
Un cop donada d'alta com a usuària, pot presentar la sol·licitud a la seva zona privada i clicar l'opció Nova inscripció del menú Acreditacions.
Els imports de la taxa són els següents:
Trobareu més informació a l'apartat " Procediment per obtenir l'acreditació ", " Informació detallada del procediment ", del portal ACTIC.
Si l'aspirant s'oposa a la consulta telemàtica de les seves dades per part del Servei d'Inclusió i Capacitació Digital o aquesta no és satisfactòria, ha de trametre a la bústia ACTIC ( [EMAIL] ) el certificat DONO (demandant d'ocupació no ocupat) expedit per les oficines de treball de la Generalitat de Catalunya, o un document equivalent que acrediti que es troba a l'atur.
La data del certificat no pot ser anterior en més de trenta dies a la data de presentació de la sol·licitud.
A través del portal ACTIC l'aspirant pot accedir al menú Acreditacions > Acreditació en curs per veure l'estat de l'expedient.
Si ja ha fet anteriorment la reserva, la pot modificar clicant l'enllaç corresponent.
Aquesta modificació s'ha de dur a terme, com a mínim, 8 dies abans de la data reservada.
Incorpora una marca de temps que acredita quan es va signar, de tal manera que si en aquell, moment la signatura era vàlida, el certificat es considera vàlid.
Les persones amb una discapacitat legalment reconeguda, les persones en situació d'atur i les persones jubilades estan exemptes del pagament de la taxa.
Les persones membres de famílies nombroses de categoria general o de famílies monoparentals de categoria general tenen una bonificació del 30%.
Per a les persones membres de famílies nombroses o monoparentals de caràcter especial, la bonificació es del 50%.
Per gaudir d'aquesta bonificació, cal estar en possessió del títol de família monoparental, que expedeix la Secretaria d'Afers Socials i Famílies del Departament de Treball, Afers Socials i Famílies de la Generalitat de Catalunya.
Les persones que es trobin en aquesta situació ho han de declarar en la sol·licitud i han d'autoritzar l'Oficina Gestora perquè pugui fer les consultes necessàries amb la finalitat de comprovar la veracitat de la declaració.
En el cas que la persona interessada no autoritzi la consulta, ha de presentar davant l'Oficina Gestora el document original o una còpia compulsada del títol.
Nota: El Citilab ens ha informat que els materials formatius als quals enllacem des d'aquesta pàgina del portal ACTIC es troben fora de servei temporalment.
Hem suprimit aquests enllaços fins que aquests siguin restablerts.
Els materials de suport al projecte ACTIC han estat concebuts com un repositori de continguts modulars que poden adaptar-se a diferents processos formatius vinculats a l'acreditació.
Hi podeu trobar, d'una banda, materials en formats diversos (text, vídeo, àudio) corresponents al nivell 1 de l'ACTIC, pensats per a usuaris amb una alfabetització digital elemental que vulguin assolir unes competències bàsiques en l'ús de les tecnologies de la informació i la comunicació.
D'altra banda, podeu accedir a vídeos corresponents al nivell 2 de l'ACTIC.
Aquests continguts estan basats en els continguts de l'ACTIC de 2009 i no estan actualitzats.
Des de la plataforma d'aprenentatge electrònic (e-learning), feta segons l'especificació SCORM, es pot accedir a una col·lecció de continguts pedagògics estructurats, en formats de text (acompanyat d'imatges), vídeo i àudio.
D'aquesta manera és possible adaptar-los als hàbits o les necessitats de diferents tipus de persones.
Tot i estar seqüenciats en relació amb la progressió de competències de l'ACTIC, es tracta de mòduls formatius als quals es pot accedir i treballar independentment, segons les necessitats específiques i seguint itineraris alternatius.
Es pot accedir als materials mitjançant Internet, ja sigui per treballar-ne els continguts i exercicis autoavaluatius o descarregar vídeos o gravacions sonores concretes, o per descarregar unitats senceres i incorporar-les a altres entorns virtuals d'aprenentatge, com ara Moodle.
Els continguts tenen llicència Creative Commons reconeixement – compartir igual, que permet utilitzar-los, adaptar-los i difondre'ls lliurement, sempre que se'n reconegui l'autoria original i la difusió es faci amb la mateixa llicència.
L'elaboració i el manteniment d'aquests materials són responsabilitat de l'editorial Altaria Publicacions, S.L. Per a qualsevol dubte o aclariment, escriviu a [EMAIL]
L'editorial ens ha comunicat que aquelles persones que vulguin comprar els sis llibres dels nivells 1, 2 i 3 poden gaudir d'un descompte del 25% si els compren directament a l'editorial, un 5% per la compra de qualsevol unitat i un 10% a partir de quatre unitats.
Més informació al tel. 93 516 1966 o a l'adreça electrònica [EMAIL].
Enllaç a les publicacions d'Altaria
A continuació us oferim informació sobre les ofertes formatives informades dels centres de la xarxa Punt TIC.
A més, us deixem enllaç directe a la oferta de formació publicada per la xarxa Punt TIC.
L'Oficina Gestora de l'ACTIC vol puntualitzar que el fet d'esmentar-les no pressuposa cap mena de valoració, reconeixement o homologació d'aquestes ofertes per part de la Generalitat de Catalunya.
Cursos de formació en línia gratuïts
El servei d'acreditació romandrà actiu
Eines per a una ciutadania digital
Finalitza el període de transició dels sistemes d'autenticació de l'ACTIC
La resta de tràmits es podrà fer normalment
Fins al 16 de setembre, es poden presentar les candidatures per a les set categories dels Premis Dona TIC, que es lliuraran el dia 8 d'octubre a la Sala Barts